  Виталий Пронин Венгриысь военнопленнойёслэн синпелетсы азьынКылем арняе Венгриысь искусствоосъя академиысь доктор Тамаш Кучера кивалтэм улсын Иже та кунысь делегация вуылӥз. Кӧня ке нунал ӵоже трос пайдаё ужрадъёс ортчизы, кылсярысь, «Галерея» центрын усьтӥськиз венгер архитекторлэн Имре Маковецлэн адӟытонэз, ужбергатӥсьёс кенешизы валче ужан кусыпъёс тупатон-азинтон сярысь. Со сяна, куноос сяська понӥзы 1942-тӥ-1948-тӥ аръёсы татын лагерьёсын бырем венгер военнопленнойёслы сӥзем синпелет азе. Памятник пуктэмын 2004-тӥ арын. Удмуртиын вить сыӵе шайгу лыдъяське, интыяськемын соос Ува ёросын, Воткинскын но Ижын - отын ватэмын 306 военнопленной. Пленнойёс асьме шаерын ужазы нюлэс но гыбед (торф) поттонын, лэсьтӥськонын но гурт удысын. Кыкетӥ дунневыл ож дыръя быризы 800 сюрслэсь трос мадьяр солдватъёс но 80 000 сюрс огшоры калык. Нош Венгриын ватэмын 120 сюрслэсь трос советской военнослужащийёс. Кызьы шуиз Венгрилэн Россиысь посольствоысьтыз культурая советникез Анита Хедьи, 2019-тӥ арын Удмуртие вуылыны чакла Венгрилэн посолэз Норберт Конкой, соку кенешемын луоз огъя историмылы сӥзем ужрадъёс ортчытон сярысь. Ольга Зорина  